OpenLLM-France/wikimedia huggingface dataset:
# Hao Yun

Hao Yun (en xinès: 郝运) (n. Hebei, 23 de juny de 1995) és un nedador xinès i medallista olímpic als Jocs Olímpics de Londres 2012.

## Biografia

Va nedar als Jocs Olímpics de Londres 2012 en dues modalitats. Va debutar als 400 m lliure, arribant a la final i quedant en quarta oposició amb un temps de 3:46.02 i a menys d'un segon d'aconseguir medalla de bronze, obtinguda per Peter Vanderkaay. També va nedar la prova de 4 x 200 m lliure, on de nou va arribar a la final al costat de Li Yunqi, Jiang Haiqi i Sun Yang, però amb millor fortuna després d'obtenir la medalla de bronze amb un temps de 7:06.30. A final d'any va competir també al Campionat Mundial de Natació en Piscina Curta de 2012, guanyant la medalla de plata en els 400 m lliure després de Paul Biedermann. També va nedar al Campionat Mundial de Natació de 2013 celebrat a Barcelona, guanyant una altra medalla de bronze en els 4x200 m lliure.

## Referències

* ↑ «Swimming,4x200m freestyle relay men» (en anglès). Jocs Olímpics de Londres 2012, 2012. [Consulta: 14 juliol 2014].
# Gregori de Limosano

Gregori de Limosano fou un destacat monjo de l'abadia de Montecassino on era vers el 1120, i després bisbe de Limosano (llatí Limuessanus). Pere Diaca diu que va escriure un poema molt bo sobre la destrucció de Montecassino. La seva obra manuscrita es conserva a la biblioteca de Maro.

## Referències

* ↑ Memorie istoriche del Sannio, chiamato oggi Principato Ultra, contado di Molise, e parte di Terra di Lavoro, Provincia del Regno di Napoli divise in cinque libri ... Raccolte dal dottor Gio. Vincenzo Ciarlanti ..: 3. nella tipografia di Onorio Nuzzi, 1823, p. 222–.
# Hegesípila

Hegesípila (en llatí Hegesipyla, en grec antic Ἡγησιπύλη va ser una filla d'Oloros, rei de Tràcia i esposa de Milcíades el Jove, segons diu Heròdot.
Va tenir dos fill, un amb Milcíades, de nom Cimó II, i un altre de nom Oloros en honor del seu avi que probablement va néixer d'un segon matrimoni de Hegesípila després de la mort de Milcíades. Aquest segon Oloros era el pare de Tucídides l'historiador.

## Referències

* ↑ Hegesipyla a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 369
# Hafizullah Qadami

Hafizullah Qadami (Kabul, 20 de febrer del 1985) és un futbolista afganès que juga al club Ferozi F.C. de davanter. Qadami és considerat un dels millors futbolistes afganesos de tota la història. Ha estat al Ferozi F.C. des que va debutar en el futbol, l'any 2003. Qadami forma part de la selecció de futbol de l'Afganistan, i n'és el major golejador de la història, amb 4 gols i 25 aparicions. Els seus assoliments més destacats han estat marcar gols en la Copa Desafiament de l'AFC 2006 (2 gols contra Taipei), marcar un gol en la Copa d'Àsia de futbol del 2005 contra Sri Lanka, encontre el qual van guanyar per 2-1, i haver marcat contra Sierra Leone sub-20 en la Copa Merdeka 2008.

## Referències

* ↑ «Perfil a transfermarkt» (en anglès). transfermarkt. [Consulta: 22 abril 2016].

## Enllaços externs

* Perfil a Ogol
* Perfil en National-Football-Teams.com (anglès)
* Perfil a Soccerway
* Hafizullah Qadami a mondedufoot (francès)
# Hafling

Hafling (italià Avelengo) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 709 habitants. Limita amb els municipis de Meran, Sarntal, Schenna i Vöran.

## Situació lingüística

| Pertinença lingüística (cens 2001) | 97,67% alemany |
| Pertinença lingüística (cens 2001) | 2,33% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Josef Reiterer | SVP |
# Haflong

Haflong és una ciutat de l'Índia a Assam, capital del districte de North Cachar Hills. Està situada a 25° 11′ N, 93° 02′ E﻿ / ﻿25.183°N,93.033°E﻿ / 25.183; 93.033 a 513 metres d'altura a la serra de Barail. Al cens del 2001 consta amb una població de 35.906 habitants.
Fou declarada capital el 1896 en el lloc de Gunjong, a causa del fet que s'hi va establir el quarter de la secció de l'Assam-Bengal Railway. El 1901 la seva població estava propera als 1000 habitants (840 segons el cens).

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Hafiz (cràter)

Hafiz és un cràter d'impacte en el planeta Mercuri de 280 km de diàmetre. Porta el nom del poeta persa Hàfidh (c. 1320-1389), i el seu nom va ser aprovat per la Unió Astronòmica Internacional el 2014.

## Referències

* ↑ «Hafiz». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Harold Edward Holt

Harold Edward Holt (5 d'agost de 1908 - 17 de desembre de 1967) va ser un polític australià i el 17è Primer Ministre d'Austràlia. Va passar 32 anys en el parlament, incloent-se els anys en què va ser ministre de governs, però només va governar com a primer ministre durant 22 mesos, abans de desaparèixer - i presumptament morir - mentre nedava a la platja de Cheviot Beach.

## Referències

* 1 2 «Biography - Harold Edward Holt» (en anglès).
* ↑ «Harold Holt's disappearance» (en anglès). Arxivat de l'original el 2015-02-25. [Consulta: 24 febrer 2015].
# Hiposulfit

Hiposulfit, SO₂$^{2−}$, s'ha considerat tradicionalment un oxoanió de sofre. Tanmateix les sals químiques que contenen SO₂$^{2−}$ i el corresponent àcid, àcid hiposulfurós (H₂SO₂) no es creu que existeixin. La paraula hiposulfit també és sinònim de l'ió tiosulfat, S₂O₃$^{2−}$. De forma oposada a l'hidrosulfit el qual és sinònim de l'ió ditionit, S₂O₄$^{2−}$.

## Oxoanions de sofre relacionats

* SO₅$^{2−}$ ió persulfat
* SO₄$^{2−}$ ió sulfat
* SO₃$^{2−}$ ió sulfit

## Bibliografia

* Greenwood, Norman N.; Earnshaw, Alan (1997). Chemistry of the Elements (2nd ed.). Oxford: Butterworth-Heinemann. ISBN 0080379419.
# Hipòtesi del geni maligne

La hipòtesi del geni maligne és un recurs argumentatiu proposat per René Descartes a les Meditacions Metafísiques. Amb ella, Descartes culmina el dubte metòdic, que adquireix així la màxima radicalitat.
Descartes suggereix que potser hem estat creats per un Déu que ens obliga a enganyar-nos sistemàticament, que ha disposat la nostra naturalesa de tal manera que creiem estar a la veritat quan realment estem en l'error. Amb aquesta hipòtesi es qüestiona la legitimitat de les proposicions que semblen tenir la màxima evidència, les que es presenten amb "claredat i distinció" (excepte les referides a la pròpia ment, com mostrarà el descobriment del cogito), proposicions del tipus "dos més tres és cinc" o "la suma dels rectangles de tot triangle és igual a dos rectes". Per tant, arriba a qüestionar la veracitat de la mateixa matemàtica.
L'objectiu d'aquest estrany cas és investigar si és possible trobar alguna cosa que sigui absolutament indubtable: si trobem una creença que arribi a superar aquesta hipòtesi, la seva qualitat com a veritat serà extraordinària. Encara que Descartes no explica ni justifica acuradament la hipòtesi del geni maligne, sembla que es referia a les següents qüestions: podem considerar que el nostre reconeixement d'una cosa com a veritable és conseqüència de la nostra naturalesa (nosaltres diríem ara del nostre cervell) i podríem pensar que veiem alguna cosa com a veritable perquè estem fets com estem fets, de tal manera que a diferent constitució, diferent coneixement.
Potser les coses que puguin considerar veritables éssers pertanyents a altres espècies, o éssers racionals que hagin patit una evolució biològica diferent (per exemple, els extraterrestres), poden ser diferents de les nostres. Cal dubtar que la matemàtica, per exemple, tingui una validesa universal, en el sentit que potser per altres éssers, éssers amb una naturalesa psicològica o física diferent de la nostra, les veritats matemàtiques siguin també diferents de les nostres. En definitiva, si reflexions d'aquest tipus ens porten a pensar que el reconeixement d'alguna cosa com a veritable depèn de la nostra pròpia naturalesa o manera de ser, sembla que fins i tot els coneixements més ferms poden posar-se en qüestió. És possible que Descartes introduís la hipòtesi del geni maligne per assenyalar aquest últim dubte.
Pel que fa a la paraula "geni" ens diu Descartes que podríem anomenar així al Déu que potser ens ha fet d'aquesta manera tan fal·lible per a no confondre'l amb el Déu cristià, del qual es predica sempre la bondat.
# Homatula laxiclathra

Homatula laxiclathra és una espècie de peix de la família dels balitòrids i de l'ordre dels cipriniformes.

## Morfologia

* Fa 13,7 cm de llargària màxima.
* És diferent d'Homatula berezowskii, d'Homatula longidorsalis i d'Homatula variegata per l'amplada de les franges verticals de color marró al peduncle caudal.
* Juntament amb Homatula berezowskii, es diferencia d'Homatula longidorsalis i d'Homatula variegata per la longitud del cap, el peduncle caudal, la llargària de la cresta adiposa dorsal del peduncle caudal, les escates del cos i alguns trets intestinals.
* És diferent d'Homatula berezowskii en la forma de l'aleta caudal.

## Hàbitat i distribució geogràfica

És un peix d'aigua dolça, demersal i de clima subtropical, el qual viu al nord de la Xina: el riu Wei a la conca del riu Groc a Shaanxi.

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. American Museum Novitates No. 171: 1-7. «Enllaç». Arxivat de l'original el 2016-03-03. [Consulta: 18 agost 2012].
* ↑ uBio (anglès)
* 1 2 Gu, J.-H. i E. Zhang, 2012. Homatula laxiclathra (Teleostei: Balitoridae), a new species of nemacheiline loach from the Yellow River drainagein Shaanxi Province, northern China. Environ. Biol. Fish.: prepublicació electrònica. Publicació final pendent. «Enllaç».
* 1 2 Catalogue of Life (anglès)
* 1 2 3 FishBase (anglès)
* ↑ FishWise (anglès)
# Hrastnik

Hrastnik és una ciutat i municipi de la regió de Zasavje, a Eslovènia. És sobretot coneguda per les seves mines de carbó (el dipòsit està situat sota Hrastnik i Trbovlje), i per la producció de vidre. Les muntanyes més properes són Kum (1220m), Mrzlica (1122m) i Kopitnik (910m). L'àrea del voltant de Kopitnik està protegida com a atracció turística natural. Els caçadors locals vigilen que les espècies no s'extingeixin. La ciutat té la seva pròpia llibreria i escola.
En el passat, moltes famílies treballaren a la indústria del vidre, carbó o química. Actualment encara hi ha part de la població que treballa en aquestes tres indústries, però alguns van també a treballar a les ciutats veïnes de Trbovlje o Zagorje.

## Enllaços externs

* Hrastnik - Lloc web oficial (eslovè)
# Helen

* Per a altres significats, vegeu «Helen (fill de Príam)».
Helen és el primer llargmetratge dels directors de curtmetratges Christine Molloy i Joe Lawlor.

## Argument

Una noia de 18 anys, Joy, desapareixa. Una altra noia, Helen ha de deixar la seva llar d'acollida en algunes setmanes. Se li demana que faci el paper de Joy en una reconstitució de la policia que ha de descriure els seus últims moviments. Joy ho tenia tot. Una família, un amic, un futur prometedor. Helen, òrfena, ha viscut tota la seva vida en institucions, i mai no ha estat prop de ningú. A poc a poc, Helen, es comença a immergir totalment al paper, retent visita a les persones que Joy coneixia i anant als llocs on havia anat. De manera tranquil·la i subtil, s'insinua en la vida de la noia desapareguda. Però Helen intenta descobrir el que ha succeït a Joy, o bé intenta trobar la seva pròpia identitat?

## Repartiment

* Annie Townsend: Helen
* Sandie Malia: La Sra. Thompson
* Dennis Jobling: M. Thompson
* Sonia Saville: Agent de policia Saville
* Danny Groenland: Danny

## Premis

* Gran Premi del jurat al Festival d'Angers 2009
* Millor actriu per a Annie Towsend al Festival d'Angers 2009
* Millor foto al Festival de Durban 2009
* Gran Premi al festival Cinessonne 2009
# Heleioporus albopunctatus

Heleioporus albopunctatus és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Roberts, D. & Hero, J.-M. 2004. Heleioporus albopunctatus. Llista Vermella d'Espècies Amenaçades de la UICN 2006. Consulta: 24 d'abril del 2008.
# Ibn Àtham al-Kufí

Abu-Muhàmmad Àhmad ibn Àtham al-Kufí al-Kindí (àrab: أبو محمد أحمد بن أعثم الكوفي الكندي, Abū Muḥammad Aḥmad ibn Aʿṯam al-Kūfī al-Kindī), més conegut simplement com a Ibn Àtham al-Kufí, fou un historiador àrab dels segles VIII i IX, autor del Kitab al-Futuh, escrit el 819, font molt important per al coneixement del califat omeia i dels primers 60 anys del califat abbàssida. Per la seva nisba se sap que era de Kufa i de la tribu kinda.

## Referències

* Enciclopèdia de l'Islam, s.v. «Ibn Aʿt̲h̲am al-Kūfī».
* Elton L. Daniel, «KETĀB AL-FOTUḤ» a Encyclopaedia Iranica
# Ibn az-Zaqqaq

Ibn az-Zaqqaq (València, 1100 $^{(Gregorià)}$ - 1133 ↔ 1134) (àrab: إبن الزقاق البلنسي, Ibn az-Zaqqāq al-Balansī), sobrenom d'Abu-l-Hàssan Alí ibn Atíyyat-Al·lah ibn Mutàrrif ibn Sàlama al-Balansí o Alí ibn Atiyya ibn Mutàrrif Abu-l-Hàssan al-Lakhmí (àrab: علي بن عطية بن مطرف أبو الحسن اللخمي المعروف بإبن الزقاق البلنسي, ʿAlī b. ʿAṭiya b. Muṭarrif Abū l-Ḥasan al-Laẖmī) fou un poeta andalusí d'Alzira dels segles xi i xii. Se'n sap ben poc, de la seva vida, i fins i tot la seva nàssab és diferent segons els autors. Per part de la seva mare era nebot del poeta Ibn Khafaja. Com que fins i tot la seva nisba és dubtosa, no se sap si era d'origen amazic o àrab. El seu pare és presentat bé com un artesà de poble bé com el muetzí de la mesquita de València. Segons el seu epitafi, escrit per ell mateix, la seva vida fou curta, però feliç. Va deixar un important diwan. La seva poesia segueix la influència del seu oncle i probable mestre Ibn Khafadja, però és més depurada.

## Referències

* 1 2 3 4 5 6 Encyclopaedia of Islam, Brill Publishers, Leiden, s.v. "Ibn al-Zaḳḳāḳ".
# Highland (Wisconsin)

Highland és una població dels Estats Units a l'estat de Wisconsin. Segons el cens del 2000 tenia 855 habitants.

## Demografia

Segons el cens del 2000, Highland tenia 855 habitants, 348 habitatges, i 228 famílies. La densitat de població era de 292,1 habitants per km².
Dels 348 habitatges en un 29,6% hi vivien nens de menys de 18 anys, en un 54,6% hi vivien parelles casades, en un 8,9% dones solteres, i en un 34,2% no eren unitats familiars. En el 29,3% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,03.
Per edats la població es repartia de la següent manera: un 23,9% tenia menys de 18 anys, un 11,1% entre 18 i 24, un 27,4% entre 25 i 44, un 19,2% de 45 a 60 i un 18,5% 65 anys o més.
L'edat mediana era de 36 anys. Per cada 100 dones de 18 o més anys hi havia 90,4 homes.
La renda mediana per habitatge era de 37.228 $ i la renda mediana per família de 44.875 $. Els homes tenien una renda mediana de 30.250 $ mentre que les dones 22.000 $. La renda per capita de la població era de 16.176 $. Aproximadament el 4,8% de les famílies i el 7,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Highland». American Fact Finder. Oficina del Cens dels Estats Units, 12-01-2010.
# Iamki (Leningrad)

* Per a altres significats, vegeu «Iamki».
Iamki (en rus: Ямки) és un poble de l'óblast de Leningrad, a Rússia, que el 2017 tenia 60 habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Iamki

«Iamki» té aquests significats:
* Iamki (Leningrad), localitat de l'óblast de Leningrad, a Rússia
* Iamki (Prókhorovka), localitat de l'óblast de Bélgorod, a Rússia
* Iamki (Novi Oskol), localitat de l'óblast de Bélgorod, a Rússia
# Ielkhovka

«Ielkhovka» té aquests significats:
* Ielkhovka (Volsk), localitat de l'óblast de Saràtov, a Rússia
* Ielkhovka (Khvalinsk), localitat de l'óblast de Saràtov, a Rússia
* Ielkhovka (Vladímir), localitat de l'óblast de Vladímir, a Rússia
# Ielizàrievo

Ielizàrievo (en rus: Елизарьево) és un poble de l'óblast de Tomsk, a Rússia, que el 2021 tenia 210 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов. Том 1. Численность и размещение населения Томской области (Итоги Всероссийской переписи населения 2020 года (en rus).
# Hummerita

La hummerita és un mineral de la classe dels òxids que pertany al grup de la pascoïta. Rep el nom de la mina Hummer, als Estats Units, la seva localitat tipus.

## Característiques

La hummerita és un òxid de fórmula química K₂Mg₂(V$_{10}$O$_{28}$)·16H₂O. Cristal·litza en el sistema triclínic.
Segons la classificació de Nickel-Strunz, la hummerita pertany a «04.HC: [6]-Sorovanadats» juntament amb els següents minerals: pascoïta, lasalita, magnesiopascoïta i sherwoodita.

## Formació i jaciments

Va ser descoberta a la mina Hummer, situada a la vall de Paradox, dins el districte miner d'Uravan, pertanyent al comtat de Montrose (Colorado, Estats Units). També ha estat descrita en altres indrets dels Estats Units, així com a Amèrica del Sud i Europa.

## Referències

* ↑ «Hummerite» (en anglès). Mindat. [Consulta: 26 novembre 2021].
# Hummet

Hummet (en àzeri Hümmət) és el nom d'un partit polític de tendència socialista creat pels musulmans de l'Azerbaidjan, que va actuar en tot el període de la Revolució Russa i els anys anteriors i següents.
El seu nom complet era Partit Socialista Musulmà, i estava estretament aliat a l'Adelet (nom del Partit Comunista de l'Azerbaidjan Persa). El 1920, el partit va prendre el poder a l'Azerbaidjan (a l'abril) i es va fusionar amb el grup comunista rus a Bakú, de la qual unió en va resultar el Partit Comunista de l'Azerbaidjan. El primer govern comunista del país (1920) estava format per àzeris de l'ala esquerra del Hummet i de l'Adelet.
# Hyacinthe-Xavier Tixedor

Hyacinthe-Xavier Tixedor va ser un polític nord-català, nascut a Prada (Conflent) el 16 de novembre 1744 i mort el 18 d'abril de 1818 al mateix lloc.
Era jutge de la vegueria de Conflent, i fou escolli diputat pel tercer estat als États généraux de 1789 per la província del Rosselló. Adjunt del degà, va prendre el Jurament del joc de pilota i va formar part del comitè de comerç i d'agricultura. Va ser el primer conseller general dels Pirineus Orientals sota el Consolat francès.

## Referències

* Adolphe Robert. Dictionnaire des parlementaires français... : depuis le 1$^{er}$ mai 1789 jusqu'au 1$^{er}$ mai 1889... / publ. sous la dir. de MM. Adolphe Robert, Edgar Bourloton et Gaston Cougny (en francès). 5 vol.. Edgar Bourloton, 1889-1891.
* Fitxa a l'Assemblea Nacional Francesa
# Hwanghae del Sud

Hwanghae del Sud (en coreà: 황해남도) és una província de Corea del Nord. La província es va formar en l'any 1954 quan l'antiga província de Hwanghae es va dividir entre Hwanghae del Nord i Hwanghae del Sud. La capital provincial és Haeju. Aquesta província limita al nord i a l'est amb la província de Hwanghae del Nord i amb Pyongan del Sud. La frontera sud de la província es caracteritza per la zona de distensió amb Corea del Sud. A l'oest es troba el mar Groc.
Les xifres del cens de població realitzat en l'any 2005 mostren que Hwanghae del Sud té una població de 2.560.408 persones. El territori ocupa 8.728 quilòmetres quadrats de superfície, i la densitat poblacional és de 293 habitants per quilòmetre quadrat.
# Hípies de Delos

Hípies o Hípias de Delos (en llatí Hippias, en grec antic Ἱππίας fou un gramàtic grec probablement posterior al seu homònim Hípies de Tassos.
Se'l menciona com a autor d'una obra, una espècie de diccionari geogràfic titulat ἐθνῶν ὀνομασίαι en un escoli a Apol·loni de Rodes i també en parlen Eudòxia Macrembolitissa i Eustaci de Tessalònica.

## Referències

* ↑ 4.Hippias of Delos a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 479
# Hípies (mestre de Fídies)

Hípies o Hípias (en llatí Hippias, en grec antic Ἱππίας fou un escultor grec de certa importància, famós especialment perquè va ser, segons Dió Crisòstom, el mestre de Fídies. (Orat. IV. vol. 2. p. 282, ed. Reiske).

## Referències

* ↑ 1.Hippias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 479
# Isle of Palms

Isle of Palms és una població dels Estats Units a l'estat de Carolina del Sud. Segons el cens del 2000 tenia 4.583 habitants.

## Demografia

Segons el cens del 2000, Isle of Palms tenia 4.583 habitants, 1.942 habitatges i 1.382 famílies. La densitat de població era de 395,9 habitants/km².
Dels 1.942 habitatges en un 25% hi vivien nens de menys de 18 anys, en un 62,4% hi vivien parelles casades, en un 6,4% dones solteres, i en un 28,8% no eren unitats familiars. En el 20,9% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,72.
Per edats la població es repartia de la següent manera: un 19% tenia menys de 18 anys, un 5,3% entre 18 i 24, un 25,8% entre 25 i 44, un 34,7% de 45 a 60 i un 15,2% 65 anys o més.
L'edat mediana era de 45 anys. Per cada 100 dones de 18 o més anys hi havia 98,2 homes.
La renda mediana per habitatge era de 76.170$ i la renda mediana per família de 88.874$. Els homes tenien una renda mediana de 60.640$ mentre que les dones 37.500$. La renda per capita de la població era de 44.221$. Entorn de l'1,7% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Isle of Palms». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Isle of Palms». American Fact Finder. Oficina del Cens dels Estats Units, 12-01-2010.
# Intersecció viària

Una intersecció viària o cruïlla és un conjunt d'elements de la infraestructura viària i de transport on es creuen dos o més camins. Aquestes infraestructures permeten als usuaris l'intercanvi entre camins. L'encreuament de camins es pot donar amb una intersecció a nivell o amb una intersecció a desnivell. Aquest terme també pot fer referència a elements d'altres sistemes de transport, com vies fèrries o ciclorutes.

## Referències

* ↑ Steyn, Hermanus. (2014). Displaced Left-turn Intersection Informational Guide. Washington, D.C.: U.S. Department of Transportation, Federal Highway Administration.